罗马（意大利文：Rome）是欧洲南面亚平宁半岛当中个一个城市。也是老早罗马共和国搭统治西方世界个罗马帝国个发源地。到中世纪之后，此地成为天主教教会个核心搭教廷个所在。民族主义兴起之后，一直有活动要拿此地兼并到意大利当中去。一直到普法战争爆发，本来保护罗马个法兰西第二帝国崩溃，个能，让意大利吞并此地并宣布迭个城市是自家个首都。教廷退到梵蒂冈，一直到1929年才搭意大利王国政府达成协议。乃朝，罗马是意大利首都搭顶顶大个城市。也是欧洲大陆高头有数个几个大都市之一。